**Πρακτικό Επιτροπής Αξιολόγησης Προσφορών για τη διοργάνωση Πολυήμερης (Επταήμερης) Εκπαιδευτικής Εκδρομής της Γ΄ τάξης του 2ου Γενικού Λυκείου Ναυπάκτου, στην Κρήτη**

Σήμερα 01 Νοεμβρίου 2023, ημέρα Τετάρτη και ώρα 09.40΄, στο Γραφείο του Διευθυντή του 2ου Γενικού Λυκείου Ναυπάκτου συνεδρίασε σύμφωνα με την παρ. 1 και 2 του άρθρου 14 της Υ.Α. 20883/ΓΔ4/12-02-2020 του Υ.ΠΑΙ.Θ.Α. η Επιτροπή Αξιολόγησης των προσφορών για την διοργάνωση της Πολυήμερης (Επταήμερης) Εκπαιδευτικής Εκδρομής της Γ΄ τάξης του 2ου Γενικού Λυκείου Ναυπάκτου, στην Κρήτη, από την Δευτέρα 11 Δεκεμβρίου 2023 έως και την Κυριακή 17 Δεκεμβρίου 2023, αποτελούμενη από τους:

1) Τριψιάνο Νικόλαο, κλ. ΠΕ02, Διευθυντή, Πρόεδρο,

2) Κριαρά Νικόλαο, κλ. ΠΕ04.01, Εκπαιδευτικό, Μέλος,

3) Ψαρρό Χαράλαμπο, κλ. ΠΕ02, Εκπαιδευτικό, Μέλος,

4) Ζυγορονίκο Γεώργιο, Πρόεδρο του 15μελούς Συμβουλίου του 2ου Γενικού Λυκείου Ναυπάκτου, Μέλος και

5) Κονίδα Ιωάννη, Πρόεδρο του 5μελούς Συμβουλίου του Γ΄1 τμήματος του 2ου Γενικού Λυκείου Ναυπάκτου, Μέλος,

για να αξιολογήσει τις προσφορές των Ταξιδιωτικών Γραφείων για την διοργάνωση της παραπάνω Εκπαιδευτικής Εκδρομής, που κατατέθηκαν εμπρόθεσμα και να επιλέξει την πλέον συμφέρουσα. (Σημειώνεται ότι, εκπρόσωποι του Συλλόγου Γονέων και Κηδεμόνων δεν συμμετέχουν στην Επιτροπή Αξιολόγησης, εφόσον δεν λειτουργεί τέτοιος Σύλλογος στο Σχολείο).

Μέχρι το μεσημέρι της Τρίτης 31/10/2023 και ώρα 13.00΄ κατατέθηκαν συνολικά έξι (6) κλειστές προσφορές, οι δύο (2) αυτοπροσώπως, από τα Ταξιδιωτικά Γραφεία NK TRAVEL NIKOLAOS NTOTSIKAS, Adrahtas Tours, οι τρεις (3) ταχυδρομικώς(μέσω courier στον ίδιο φάκελο), από τα Ταξιδιωτικά Γραφεία TRAVEL PROJECT, PVS TRAVEL, ΔΩΔΩΝΗ travel και η μία (1) μέσω μηνύματος ηλεκτρονικού ταχυδρομείου σε κλειδωμένο αρχείο word από το Ταξιδιωτικό γραφείο Connection travel.

Αφού ανοίχτηκαν οι κλειστοί φάκελοι προσφοράς που κατατέθηκαν και το κλειδωμένο αρχείο word, ακολούθησε συζήτηση για την αξιολόγηση των προσφορών.

Αφού ελήφθησαν υπόψη οι όροι της πρόσκλησης ενδιαφέροντος σε συνδυασμό με τις προϋποθέσεις που ορίζει η ανωτέρω Υ.Α. περί Εκδρομών-Εκπαιδευτικών επισκέψεων κ.λ.π. του Υ.ΠΑΙ.Θ.Α., η Επιτροπή Αξιολόγησης ομόφωνα αποφασίζει να επιλέξει για τη διοργάνωση της Πολυήμερης (Επταήμερης) Εκπαιδευτικής Εκδρομής της Γ΄ τάξης του 2ου Γενικού Λυκείου Ναυπάκτου, στην Κρήτη, από την Δευτέρα 11 Δεκεμβρίου 2023 έως και την Κυριακή 17 Δεκεμβρίου 2023, το Τουριστικό Γραφείο NK TRAVEL NIKOLAOS NTOTSIKAS. Η προσφορά του Τουριστικού Γραφείου NK TRAVEL είναι η μόνη πλήρης και αναλυτική προσφορά από τις έξι που κατατέθηκαν, ενώ οι υπόλοιπες πέντε δεν είναι πλήρεις και επομένως δεν είναι απολύτως ποσοτικά και ποιοτικά συγκρίσιμες, προκειμένου να διασφαλίζεται η επιλογή της πλέον συμφέρουσας (άρθ. 14, παρ. 1 της Υ.Α. 20883/ΓΔ4/12-02-2020 του Υ.ΠΑΙ.Θ.Α.). Πιο συγκεκριμένα, τηρούνται όλοι οι όροι και οι προϋποθέσεις που αναγράφονται στην Προκήρυξη εκδήλωσης ενδιαφέροντος (Αρ. Πρωτ. ΦΔ.3/507/24-10-2023) ως προς τα μεταφορικά μέσα, τη διαμονή, την ασφάλιση, το ειδικό σήμα λειτουργίας και την κοστολόγηση(συνολικά, ανά μαθητή, για μεταφορά-μετακινήσεις-ξενάγηση, για ξενοδοχεία). Μάλιστα, επισυνάπτονται από το Τουριστικό Γραφείο NK TRAVEL οι άδειες κυκλοφορίας και τα Δελτία Κ.Τ.Ε.Ο. των Λεωφορείων, που απαιτούνταν από την Προκήρυξη να αναφέρονται με σαφήνεια. Επίσης, στην τελική τιμή (327€ ανά μαθητή για 55 μαθητές/-τριες) συμπεριλαμβάνονται όλα όσα αναφέρονται στην Προκήρυξη.

Η ΕΠΙΤΡΟΠΗ

|  |  |
| --- | --- |
| Ο ΠΡΟΕΔΡΟΣ | ΤΑ ΜΕΛΗ |
| Νικόλαος Μ. Τριψιάνος | Κριαράς Νικόλαος (ΠΕ04.01) |
| Φιλόλογος(ΠΕ02) | Ψαρρός Χαράλαμπος (ΠΕ02) |
|  | Ζυγορονίκος Γεώργιος |
|  | Κονίδας Ιωάννης |